open-index/open-wikipedia-markdown huggingface dataset:
Βλαχέρνα Αρκαδίας

Η **Βλαχέρνα**, παλαιότερα γνωστή ως **Μπεζενίκο**, είναι ορεινό χωριό του Νομού Αρκαδίας. Διοικητικά, η Βλαχέρνα είναι έδρα της κοινότητας Βλαχέρνας που ανήκει στην δημοτικής ενότητας Λεβιδίου του δήμου Τριπόλεως της Περιφέρειας Πελοποννήσου. Σύμφωνα με την απογραφή του 2021 έχει 481 κατοίκους. Είναι κτισμένη σε υψόμετρο 940 μέτρων πάνω από την επιφάνεια της θάλασσας, στις βόρειες πλαγιές του Μαινάλου. Απέχει 32 χιλιόμετρα από την Τρίπολη, 7 χιλιόμετρα από το Λεβίδι και 12 χιλιόμετρα από τη Βυτίνα.

## Πληροφορίες
[μικρογραφία|αριστερά|Το [Οροπέδιο της Βλαχέρνας]]
Με γερά πέτρινα σπίτια και εκκλησιές αποτελεί χαρακτηριστικό δείγμα της αρκαδικής συνοίκησης. Ο Άγιος Αθανάσιος, η κεντρική εκκλησιά της Βλαχέρνας είναι ένα εξαίρετο δείγμα πέτρινης ναοδομίας. Κοντά στη Βλαχέρνα βρίσκεται η Μονή Ελεούσας και η Παναγιά της Βλαχέρνας, όπως και η Παναγιά η Καταφυγιώτισσα, μέσα σε σπήλαιο. Πολύ κοντά στο δρόμο προς την Καμενίτσα βρίσκεται το άλλο κάστρο της περιοχής, το Αγγελόκαστρο. Το χώριο διαθέτει ταβέρνες και καταλύματα.

Το όνομά της έχει βυζαντινή προέλευση. Η παλαιότερη ονομασία ήταν Μπεζενίκος, όπως και το γνωστό κάστρο.
[μικρογραφία|Το οροπέδιο (κλειστή γεωλογική λεκάνη) Βλαχέρνα-Χωτούσσα-[Κανδήλα Αρκαδίας|Κανδήλα]]

## Πληθυσμός
Η Βλαχέρνα γνώρισε σημαντική πληθυσμιακή ανάπτυξη την περίοδο 1879-1940 όμως από τότε ο πληθυσμός της έχει συρρικνωθεί δραματικά. Το 2021 ωστόσο κατέγραψε μία μεγάλη πληθυσμιακή αύξηση.  

## Δείτε επίσης
* Ορχομενός Αρκαδίας

## Παραπομπές


## Εξωτερικοί σύνδεσμοι
* Ιστοσελίδα traveltripolis, Δήμου Τρίπολης 

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Τρίπολης
Κατηγορία:Χωριά του Μαινάλου
Λότσε

Το **Λότσε** (Νεπαλικά: ल्होत्से; 洛子峰 Luòzǐ Fēng, =ལྷོ་རྩེ Lhozê) είναι το τέταρτο υψηλότερο βουνό στη Γη και συνδέεται με το Έβερεστ μέσω του Νότιου Περάσματος. Η λέξη Λότσε σημαίνει 'Νότια Κορυφή' στα Θιβετιανά. Εκτός από την κύρια κορυφή του   από τη στάθμη της θάλασσας (Ανατολικά) υπάρχει το Μεσαίο Λότσε  και το Λότσε Σαρ . Βρίσκεται στα σύνορα μεταξύ του Θιβέτ της Κίνας και της περιοχής Κούμπου του Νεπάλ, στην περιοχή Κούμπου Χιμάλ.

## Ορειβασία
Πρώιμη προσπάθεια ανάβασης του Λότσε έγινε το 1955 από τη Διεθνή Ιμαλαϊκή Αποστολή, με επικεφαλής τον Νόρμαν Ντίρενφουρτ. Στην αποστολή συμμετείχαν δύο Αυστριακοί χαρτογράφοι, ο Έρβιν Σνάιντερ και ο Ερνστ Σεν και δύο Ελβετοί, ο Μπρούνο Σπίριγκ και ο Άρτουρ Σπέλερ. Επίσης, για πρώτη φορά στην περιοχή των Ιμαλαΐων συμμετείχαν Αμερικανοί, ο Τζορτζ Ίρβινγκ Μπελ και ο Ρίτσαρντ ΜακΓκόουαν. Ο Νεπαλέζος μεσολαβητής αξιωματικός ήταν ο Γκάγια Νάντα Βαΐντια. Η αποστολή συνοδευόταν από 200 βαστάζους και αρκετούς Σέρπα ορειβάτες .Μετά από μια σύντομη ματιά στις επικίνδυνες νότιες πλαγιές του Λότσε, η αποστολή στράφηκε στις βορειοδυτική όψη του Λότσε, στην οποία έφθασε σε υψόμετρο . Εκεί συνάντησαν ισχυρούς ανέμους και χαμηλές θερμοκρασίες. Υπό την καθοδήγηση του Σνάιντερ ολοκλήρωσαν τον πρώτο χάρτη της περιοχής του Έβερεστ (1:50.000 φωτογραμμετρικό). Η αποστολή τράβηξε αρκετά φιλμ για τοπικά πολιτισμικά θέματα και έκανε πρώτες αναβάσεις σε μικρότερες κορυφές της περιοχής Κούμπου.

Η υψηλότερη κορυφή του Λότσε κατακτήθηκε στις 18 Μαΐου 1956 από την ελβετική ομάδα του Ερνστ Ράις και του Φριτς Λούσινγκερ Από την Αποστολή Όρος  Έβερεστ/Λότσε. Στις 12 Μαΐου 1970, ο Σιπ Μάγερλ και ο Ρολφ Γουόλτερ από την Αυστρία έκαναν την πρώτη ανάβαση του Λότσε Σαρ. Η μεσαία κορυφή Λότσε Μιντλ παρέμεινε για μεγάλο διάστημα το υψηλότερο απάτητο σημείο στη Γη. Στις 23 Μαΐου η πρώτη ανάβαση έγινε από τους Ευγκένι Βινογκράτσκι, Σεργκέι Τιμοφέεβ, Αλεξέι Μπολότοβ και Πιοτρ Κουζνέτσοφ μέλη ρωσικής αποστολής.

Η στάνταρ διαδρομή ακολουθεί το ίδιο μονοπάτι με τη διαδρομή του Έβερεστ προς το Νότιο Πέρασμα έως την *Κατασκήνωση 3*. Κατόπιν οι διαδρομές χωρίζουν και οι ορειβάτες που έχουν ως στόχο το Έβερεστ φεύγουν αριστερά, προς το Νότιο Πέρασμα, ενώ οι ορειβάτες που στοχεύουν στο Λότσε φεύγουν δεξιά προς την όψη του Λότσε. Το τελευταίο τμήμα προς την κορυφή οδηγεί μέσα από μία στενη χαράδρα ως την κύρια κορυφή του Λότσε.

Έως τον Δεκέμβριο του 2009, 371 έφτασαν στην κορυφή του Λότσε και 21 πέθαναν προσπαθώντας.

## Έλληνες ορειβάτες στο Λότσε
Η πρώτη ανάβαση Έλληνα στο Λότσε έγινε στις 19 Μαϊου 2008 από τον Ζαχαρία Κυριακάκη, ενώ η πρώτη Ελληνίδα ήταν η Χριστίνα Φλαμπούρη στις 14 Μαΐου 2019.
Στην ίδια αποστολή με την Φλαμπούρη, ανέβηκε και ο Αντώνης Σύκαρης.

## Παραπομπές σημειώσεις

## Εξωτερικού σύνδεσμοι

* Lhotse page on Himalaya-Info.org (German)
* Lhotse page on Summitpost
* Lhotse on Peakware
* gonomad.com, Hiking by Lhotse and Everest, feature article
* Ascents and fatalities statistics

Κατηγορία:Βουνά του Νεπάλ
Κατηγορία:Βουνά της Κίνας
Κατηγορία:Βουνά του Θιβέτ
Μουσείο Δασικής Ιστορίας Μαινάλου

Το **Μουσείο Δασικής Ιστορίας του όρους Μαινάλου** είναι μουσείο στο χωριό Χρυσοβίτσι αφιερωμένο στην ιστορία της βιομηχανικής επανάστασης στον αρκαδικό χώρο και στη σημασία του Μαίναλου στην ιστορία του τόπου, είτε ως κρυσφύγετο και ορμητήριο των Αρκάδων, είτε ως πάροχος πρώτων υλών, όπως η δασική ύλη.

Το Χρυσοβίτσι υπήρξε μεγάλο υλοτομικό κέντρο. Το 1939 κατασκευάστηκε εδώ ένα μεγάλο εργοστάσιο ξυλείας το οποίο διαδραμάτισε σπουδαίο ρόλο στην οικονομία της Αρκαδίας. Σε αυτό το εργοστάσιο στεγάζεται το Μουσείο Δασικής Ιστορίας. Πρόκειται για έναν χώρο που ιχνηλατεί τα πρώτα βήματα της βιομηχανικής επανάστασης στον αρκαδικό χώρο. Στο μουσείο λειτουργούν εκθέσεις εργαλείων και πρακτικών υλοτόμησης και επεξεργασίας του ξύλου. Αναβιώνει έτσι μια ολόκληρη σελίδα της Αρκαδίας. Γίνονται επίσης περιβαλλοντολογικά σεμινάρια ευαισθητοποίησης του κοινού στο ζήτημα της προστασίας του δάσους και της ορθολογικής χρήσης των πρώτων υλών.

## Πηγές
Ιστοσελίδα traveltripolis, Δήμου Τρίπολης 

Κατηγορία:Μουσεία στην Ελλάδα
Εθνική Οδός Λάρισας-Καρδίτσας

Η **Εθνική οδός Λάρισας-Καρδίτσας** είναι μια εθνική οδός στη Θεσσαλία. Ξεκινάει από την Καρδίτσα και μέσω της Ιτέας καταλήγει στην Λάρισα. Έχει μήκος 58 χιλιόμετρα και διαθέτει 2 λωρίδες ανά κατεύθυνση με διαχωριστικό στηθαίο. Είναι οδός ταχείας κυκλοφορίας, ενώ ένα μέρος της βρίσκεται υπό κατασκευή.

## Τμήματα
### Καρδίτσα - Δέλτα
Έχει μήκος 8 χιλιόμετρα και πρόκειται να διαθέτει 5 ισόπεδους κόμβους. Η σύμβαση που υπογράφηκε αφορά την εκπόνηση συγκοινωνιακών μελετών στο στάδιο της οριστικής μελέτης καθώς και των αντίστοιχων υποστηρικτικών τους μελετών για το οδικό τμήμα από τον κόμβο του Δέλτα Καρδίτσας (Α/Κ Καρδίτσας του Α3/Ε65) μέχρι τον κόμβο Αθηνών της Εθνικής Οδού Λάρισας – Καρδίτσας. Η τυπική διατομή της κύριας οδού θα είναι με δύο λωρίδες ανά κατεύθυνση με διαχωριστικό μεταλλικό στηθαίο στο κέντρο. Για να εξυπηρετηθούν οι παρόδιες ιδιοκτησίες και οι οικονομικές δραστηριότητες της περιοχής θα μελετηθούν παράπλευροι οδοί δεξιά και αριστερά της κύριας αρτηρίας συνολικού μήκους 12 χιλιομέτρων. Επίσης η μελέτη περιλαμβάνει τις παρακάτω επιμέρους μελέτες:
* Μελέτη τεχνικών έργων (προκαταρκτική και οριστική μελέτη επέκτασης δύο γεφυρών στον ποταμό Καλέντζη και στον ποταμό Λείψιμο και οριστική μελέτη μικρών τεχνικών)	
* Μελέτη υδραυλικών έργων (οριστική μελέτη αποχέτευσης καταστρώματος γεφυρών και μελέτη αποχέτευσης – αποστράγγισης για το κύριο οδικό τμήμα και τους παράπλευρους)	
* Γεωλογική μελέτη (σύνταξη τεύχους Γεωλογικής μελέτης και σύνταξη έκθεσης κοινής Γεωλογικής και Γεωτεχνικής Αξιολόγησης)	
* Γεωτεχνική μελέτη (Γεωτεχνική μελέτη θεμελίωσης των γεφυρών Καλέντζη και Λείψιμου και την Γεωτεχνική μελέτη θεμελίωσης του οδοστρώματος) 	
* Περιβαλλοντική μελέτη 	
* Ηλεκτρομηχανολογική μελέτη 

### Μαυροβούνι - Ελευθέρες
Έχει μήκος 7,3 χιλίομετρα. Αυτά τη στιγμή έχει 1 λωρίδα ανα κατεύθυνση ενω βρίσκεται υπο αναβάθμιση σε οδό ταχείας κυκλοφορίας. Η εργολαβία περιλαμβάνει την κατασκευή των εξής εργασιών:
* Κατασκευή της Εθνικής οδού Λάρισας - Καρδίτσας στο τμήμα από Μαυροβούνι έως Ελευθερές, δηλαδή 7,3 χιλιόμετρα αρτηρίας.
* Κατασκευή του παράπλευρου οδικού δικτύου εκατέρωθεν της αρτηρίας
* Κατασκευή των παρακάτω κόμβων με τον ηλεκτροφωτισμό και την φωτεινή σηματοδότηση τους:
# Κοιλάδας
# Ελευθερών
* Τοποθέτηση αμφίπλευρου στηθαίου ασφαλείας στον άξονα της αρτηρίας και μονόπλευρων στηθαίων ασφαλείας όπου απαιτείται.
* Κατασκευή τεχνικών έργων για την αποστράγγιση της οδού.
* Κατασκευή Γέφυρας.
* Κατασκευή κάτω διάβασης αγροτικού δρόμου Ελευθερών.

## Στατιστικά
### Κατάλογος Κόμβων

### Χρονοαποστάση

## Ταξιδεύοντας στην Εθνική Οδό Λάρισας - Καρδίτσας
### Οικιστικά κέντρα
* Καρδίτσα
* Αστρίτσα
* Ιτέα
* Συκιές
* Μαυροβούνι
* Λάρισα

## Παραπομπές


## Εξωτερικοί σύνδεσμοι
* Google Maps 

Λάρισας-Καρδίτσας
Μουσείο Χαλκού Τρίπολης

Το **Μουσείο Χαλκού Τρίπολης** βρίσκεται στην οδό Χρονά 18 στην Τρίπολη Αρκαδίας και περιέχει εκατοντάδες χάλκινα αντικείμενα φτιαγμένα από χαλκό. Το μουσείο είναι είναι αποτέλεσμα εργασίας του Τάσου Μπιρμπίλη, που μετέτρεψε το πατρικό του σπίτι σε μουσείο και συνέλεξε εκατοντάδες χάλκινα αντικείμενα από όλη την Αρκαδία. Εργαλεία, μηχανές, καθημερινά σκεύη, λεπτουργήματα, όλα με κοινό χαρακτηριστικό ότι είναι φτιαγμένα από χαλκό. Ο συλλέκτης αυτός βρίσκεται συνήθως στα απογεύματα στην προσφιλή του συλλογή και τη φροντίζει. Το μουσείο είναι επισκέψιμο κατόπιν συνεννοήσεως με τον συλλέκτη.

## Πηγές
Ιστοσελίδα traveltripolis, Δήμου Τρίπολης 

Κατηγορία:Μουσεία στην Ελλάδα
Κατηγορία:Τρίπολη Αρκαδίας
Νήσος Πέιερ

Η νήσος **Πέιερ** (ρωσικά: *Остров Пайера*, όστροφ Παϊέρα) είναι ρωσικό νησί στον Αρκτικό ωκεανό και ειδικότερα νησί του αρχιπελάγους της γης του Φραγκίσκου Ιωσήφ. Έχει έκταση 160 τετραγωνικά χιλιόμετρα και το ψηλότερο σημείο του νησιού βρίσκεται σε ύψος 451 μέτρων. Το νησί πήρε το όνομα του από τον αυστροούγγρο εξερευνητή και χαρτογράφο Γιούλιους φον Πάγιερ και διοικητικά ανήκει στην περιφέρεια Αρχάγγελσκ.

Κατηγορία:Νησιά του Όμπλαστ του Αρχάγγελσκ
Child in Time (άλμπουμ)

***Child in Time*** είναι ο τίτλος του πρώτου στούντιο άλμπουμ του αγγλικού ροκ συγκροτήματος Ian Gillan Band, το οποίο κυκλοφόρησε σε μορφή δίσκου βινυλίου τον Ιούλιο του 1976 μέσω της δισκογραφικής εταιρείας "Oyster" στην Ευρώπη και της "Polydor" στην Αμερική.

Αυτή ήταν η πρώτη κυκλοφορία του Ίαν Γκίλαν μετά την αποχώρηση του από τους Deep Purple το 1973. Στις ηχογραφήσεις και την παραγωγή συμμετείχε ο πρώην μπασίστας των Deep Purple, Ρότζερ Γκλόβερ. Η ηχογράφηση του δίσκου πραγματοποιήθηκε στα "Musicland Studios" του Μονάχου τον Δεκέμβριο του 1975 και τον Ιανουάριο του 1976, ενώ η μίξη του έγινε στο "Mountain Studio" του Μοντρέ της Ελβετίας τον Φεβρουάριο της ίδιας χρονιάς.

Το "*Child in Time*" ήταν το μοναδικό από τα τρία άλμπουμ του συγκροτήματος που κατάφερε να μπει στα τσαρτ της πατρίδας τους, φτάνοντας όμως μόλις στο # 55.

Το άλμπουμ επανεκδόθηκε σε μορφή CD τον Απρίλιο του 1990 από την "Virgin Records".

## Τραγούδια του δίσκου
**1. Lay Me Down** *(Gillan, Fenwick, Nauseef, Gustafson)* - 2:55
**2. You Make Me Feel So Good** *(Gillan, Moran, Wintour, Holland, Steele)* - 3:41
**3. Shame** *(Gillan, Fenwick, Nauseef, Gustafson)* - 2:47
**4. My Baby Loves Me** *(Gillan, Fenwick, Nauseef, Glover)* - 3:35
**5. Down the Road** *(Gillan, Fenwick, Nauseef, Gustafson, Glover)* - 3:27
**6. [[Child in Time]]** *(Gillan, Blackmore, Glover, Lord, Paice)* - 7:23
**7. Let It Slide** *(Gillan, Fenwick, Nauseef, Gustafson, Moran)* - 11:41

## Θέσεις τσαρτ
***Child in Time*** *(άλμπουμ)*

***Επίσημη κυκλοφορία: [[Ιούλιος]] [[1976]]***

## Τα μέλη των Ian Gillan Band
Οι μουσικοί οι οποίοι ηχογράφησαν το "*Child in Time*" είναι οι εξής:

* **[[Ίαν Γκίλαν]]** - φωνητικά, φυσαρμόνικα
* **Ρέι Φένγουικ** - κιθάρα, φωνητικά
* **Τζον Γκούσταβσον** - μπάσο
* **Μάικ Μόραν** - πλήκτρα
* **Μαρκ Νόσεφ** - τύμπανα

;*Γκεστ συμμετοχές*
* **[[Ρότζερ Γκλόβερ]]** - συνθεσάιζερ

## Παραπομπές


## Πηγές
* Child in Time - Ian Gillan Band | Songs, Reviews, Credits, Awards | AllMusic
* IAN GILLAN BAND Child in Time reviews and MP3 - ProgArchives
* Ian Gillan Band - Child In Time at Discogs

Κατηγορία:Δισκογραφία των Ian Gillan Band
Κατηγορία:Άλμπουμ του 1976
Μουσείο Αλέξανδρου Παπαναστασίου

Το **Μουσείο Αλέξανδρου Παπαναστασίου** λειτουργεί  από το 1976 στο Λεβίδι Αρκαδίας εις μνήμην του πολιτικού, κοινωνιολόγου Αλέξανδρου Παπαναστασίου.

Το μουσείο στεγάζεται σε χώρο του Δήμου Λεβιδίου ο  οποίος αποτέλεσε και οικία του  Αλέξανδρου Παπαναστασίου  που ιστορεί το βίο και τις ιδέες του πρωτοπόρου πολιτικού. Εδώ βρίσκεται η μεγάλη του βιβλιοθήκη με σπάνιους τόμους, τα επιστημονικά του συγγράμματα, μεγάλο μέρος της επιστολογραφίας του, λόγοι και άρθρα. Υπάρχουν επίσης σπάνιες προσωπικές και οικογενειακές φωτογραφίες, αποτυπωμένες στιγμές από τη στρατιωτική του ζωή και μια συλλογή από προσωπικά αντικείμενα: η ομπρέλα του, ένα σακάκι, το κομπολόι του. Όλα αυτά τα αντικείμενα αλλά και τα έγγραφά του βρίσκονται σε φάση ψηφιοποίησης και πρόκειται να αναρτηθούν σε ιστοσελίδα από το Δήμο Τρίπολης.

## Πηγές
Ιστοσελίδα traveltripolis, Δήμου Τρίπολης

## Παραπομπές


Παπαναστασιου
Κατηγορία:Περιφερειακή ενότητα Αρκαδίας
Αγία Παρασκευή Αλωνίσταινας

Ο  Ιερος ναός της  **Αγία Παρασκευής** βρίσκεται στην Αλωνίσταινα Αρκαδίας, χωριό του Μαινάλου. Είναι χτισμένη στη θέση του  αρχαίου ποταμού Ελισσώνα.

Περιστοιχίζεται από το ελατόδασος και βρίσκεται το κέντρο της πλατείας του χωριού. Η Αγία Παρασκευή είναι μια ιεροφάνεια που σχετίζεται με το υδάτινο στοιχείο. Στην περιοχή στα αρχαία χρόνια υπήρχε σημαντικό ιερό του Ποσειδώνα, ακριβώς λόγω της αφθονίας των πηγών. Το πανηγύρι της Αγίας Παρασκευής στις 26 Ιουλίου είναι κάθε χρόνο πόλος έλξης προσκυνητών και ταξιδιωτών.

Η αρχική εκκλησία έχει χτιστεί το 1742. Το πέτρινο καμπαναριό της και τα μαρμάρινα σκαλοπάτια, ημικυκλικά δομημένα, τής προσδίδουν ιδιαίτερη όψη. Ο τωρινός ενοριακός ναός είναι κτίσμα του 1898. Στον προαύλιο χώρο βρίσκεται ο τάφος της Ζαμπίας Κωτσάκη, μητέρας του Θ. Κολοκοτρώνη.

## Πηγές
Ιστοσελίδα traveltripolis, Δήμου Τρίπολης 

Κατηγορία:Εκκλησίες στην περιφέρεια Πελοποννήσου
Κατηγορία:Περιφερειακή ενότητα Αρκαδίας
Ολλανδικό πρωτάθλημα ποδοσφαίρου ανδρών 2006-07

Το **Ολλανδικό πρωτάθλημα ποδοσφαίρου ανδρών 2006-07** ή αλλιώς το **Ερεντιβίζιε 2006-07** ήταν το 51ο πρωτάθλημα Ερεντιβίζιε. Ξεκίνησε στις 18 Αυγούστου 2006 και ολοκληρώθηκε στις 27 Μαΐου 2007 μαζί με τα Play-Offs ανόδου/υποβιβασμού και Ευρώπης.

Πρωταθλήτρια αναδείχθηκε η Αϊντχόφεν για 20ή φορά στην ιστορία της, ενώ υποβιβάστηκαν στην Εέρστε Ντιβίζιε οι ΑΝΤΟ Ντεν Χάαχ και Βάαλβαϊκ. Την είσοδο στο Τσάμπιονς Λιγκ 2007-08 κέρδισαν οι Αϊντχόφεν και Άγιαξ, στο Κύπελλο ΟΥΕΦΑ μπήκαν οι Άλκμααρ, Χέρενφεν και Τβέντε, καθώς και η Χρόνινγκεν, μέσω των Play Offs, ενώ στο Κύπελλο Ιντερτότο 2007 μπήκε η Ουτρέχτη.

## Ομάδες
Συνολικά 18 ομάδες αγωνίστηκαν στη συγκεκριμένη σεζόν σεζόν: οι πρώτες 15 ομάδες της περσινής σεζόν, 2 νικητές των Play Offs ανόδου/υποβιβασμού και η πρωταθλήτρια της Εέρστε Ντιβίζιε 2005-06.

## Βαθμολογία

## Αποτελέσματα

Πράσινο=Νίκη γηπεδούχου ομάδας. Κόκκινο=Νίκη φιλοξενούμενης ομάδας. Μπλε=Ισοπαλία

1Ο αγώνας διεκόπη λόγω εισβολής πλήθους στον αγωνιστικό χώρο, 4 λεπτά μετά τη  έναρξη του 2ου ημιχρόνου, ενώ η Χρόνινγκεν προηγούνταν με 0-3. Ο αγώνας συνεχίστηκε 3 μέρες αργότερα.

2Ο αγώνας διεκόπη στο 63ο λεπτό λόγω εισβολής οπαδών της Ντεν Χάαγκ στον αγωνιστικό χώρο. Η Ολλανδική Ποδοσφαιρική Ομοσπονδία αποφάσισε δέκα μέρες αργότερα ότι ο αγώνας δε θα ολοκληρωθεί και το σκορ την στιγμή της διακοπής θα είναι το τελικό σκορ.

## Τοπ σκόρερς

## Play Offs
### Για την είσοδο στις διοργανώσεις της UEFA
**Play Offs για την είσοδο στον 3ο προκριματικό γύρο του Τσάμπιονς Λιγκ και στο Κύπελλο ΟΥΕΦΑ**

Ο Άγιαξ προκρίθηκε στον 3ο προκριματικό γύρο του Τσάμπιονς Λιγκ 2007-08, ενώ η Τβέντε, η Άλκμααρ και η Χέρενφεν προκρίθηκαν στο Κύπελλο ΟΥΕΦΑ.

**Play Offs για το Κύπελλο ΟΥΕΦΑ και πιθανόν στο Κύπελλο Ιντερτότο**

Η Χρόνινγκεν προκρίθηκε στο Κύπελλο ΟΥΕΦΑ. Η Ουτρέχτη θα αγωνιστεί με την νικήτρια των Play Offs Κυπέλλου Ιντερντότο.

**Play Offs Κυπέλλου Ιντερτότο**

Η Φίτεσε θα αγωνιστεί με την Ουτρέχτη. Ο νικητής προκρίνεται στο Κύπελλο Ιντερτότο.

Η Ουτρέχτη προκρίθηκε στο Κύπελλο Ιντερτότο.

### Play Offs ανόδου/υποβιβασμού
#### Πρώτος γύρος

#### Δεύτερος γύρος

#### Τρίτος γύρος

Η Φένλο και η Εξέλσιορ προβιβάστηκαν στην Ερεντιβίζιε.

## Ατομικά Βραβεία
***[[Ολλανδός ποδοσφαιριστής της χρονιάς]]**: Αφόνσο Άλβες (Χέρενφεν)

## Παραπομπές


## Εξωτερικοί σύνδεσμοι
* RSSSF

Κατηγορία:Εγχώρια ποδοσφαιρικά πρωταθλήματα 2006-2007
Κατηγορία:Έρεντιβιζι
Άννα Τσιπόφσκαγια

Η **Άννα Μπορίσοβνα Τσιπόφσκαγια** (Ρωσικά:  Анна Борисовна Чиповская), είναι Ρωσίδα ηθοποιός.

## Δημιουργία
Έγινε γνωστή για το ρόλο της στην ταινία Ο Κατάσκοπος (ταινία), με τους: Φιόντορ Μπονταρτσούκ και Ντανίλα Κοζλόφσκι.

### Φιλμογραφία
* 2003 — Λειτουργία "Χρώμα του έθνους" (Операция «Цвет нации») — *Άνια*
* 2004 — Εργένηδες (Холостяки) — *Ζένια*
* 2004 — Ландыш серебристый 2 — *дочь олигарха*
* 2004 — Αγαπητή Μάσα Μπερέζινα (Дорогая Маша Березина) — *Σβέτα Ποπόβα*
* 2005 — Сматывай удочки — *Паганини*
* 2005 — Πλοκάμια του εγκλήματος — *дочь Вершинина*
* 2008 — Лабиринты любви — *Άσια*
* 2009 — Братаны — *Νάστια Τσαριόβα*
* 2010 — Братаны 2 — *Настя Царёва*
* 2011 — Χριστουγεννιάτικα έλατα 2 — *μαμά της Αναστασίας*
* 2011 — Δραπέτη (Побег) — *Αλιόνα*
* 2012 — Ο Κατάσκοπος — *Νάντια*
* 2012 — Дирижёр — *Ντάρια*
* 2012 — Уланская баллада — *панна Беата*
* 2013 — Оттепель — *Μαριάννα*
* 2013 — Σεξ, Καφές & Τσιγάρα
* 2013 — Όλα ξεκίνησαν στο Χαρμπίν (Всё началось в Харбине) — *Λουντμίλα*
* 2013 — Χριστουγεννιάτικα έλατα 3 (Ёлки 3) — *μαμά της Αναστασίας*
* 2017 — Στα χρόνια της θύελλας (Хождение по мукам) - *Ντάρια Μπουλάβινα-Τελέγινα*

## Εξωτερικοί σύνδεσμοι

* http://www.imdb.com/name/nm2246436/?ref_=nmbio_bio_nm

Κατηγορία:Ρωσίδες ηθοποιοί
Κατηγορία:Γυναίκες ηθοποιοί μουσικού θεάτρου
Αγία Φωτεινή Μαντίνειας

Η **Αγία Φωτεινή Μαντίνειας** είναι ναός που βρίσκεται απέναντι από τον αρχαιολογικό χώρο της Μαντίνειας στην Αρκαδία, 13 χιλιόμετρα βόρεια της Τρίπολης.

## Πληροφορίες
Πρόκειται για αρχιτεκτόνημα του Κώστα Παπαθεοδώρου, το οποίο συνδυάζει αρχαιότροπους ρυθμούς με στοιχεία βυζαντινών επιρροών. Η αφιέρωσή του στην Αγία Φωτεινή απηχεί τη σχέση της Αρκαδίας με το φως. Είναι γνωστό πως Λύκαιο όρος σημαίνει φωτεινό, το ίδιο σημαίνει και το όνομα Λυκάων, που είναι ο οικιστής της Αρκαδίας.

Η αγιογράφηση του ναού ακολουθεί το ίδιο πνεύμα, με τα αγιογραφούμενα πρόσωπα να θυμίζουν αρχαίους Έλληνες φιλοσόφους. Υπάρχουν επίσης κάποιες πολιτιστικές αναφορές στα ιερά της Ίσιδος, που αφθονούσαν στην Αρκαδία. Ο ναός εγκαινιάστηκε το 1972 και το συνολικό αποτέλεσμα αισθητικά έχει μεγάλο ενδιαφέρον. Στον περιβάλλοντα χώρο υπάρχει ηρώο για να τιμηθούν οι πεσόντες στους πολέμους, το οποίο διέπεται από την ίδια λογική με το ναό. Επίσης υπάρχει το λεγόμενο φρέαρ του Ιακώβ, με περίστυλη κρήνη με ιδιαίτερη κατασκευή.

## Φωτοθήκη

## Πηγές
* Ιστοσελίδα traveltripolis, Δήμου Τρίπολης 

## Εξωτερικοί σύνδεσμοι
* Ionian Channel, "H ζωή στο χωριό" - Συνέντευξη του Κώστα Παπαθεοδώρου για την Αγία Φωτεινή
* toProtoselido, Κωνσταντίνος Παπαθεοδώρου: 'Ο Έλληνας Γκαουντί' ανοίγει την καρδιά του!

## Παραπομπές


Κατηγορία:Περιφερειακή ενότητα Αρκαδίας
Κατηγορία:Εκκλησίες στην περιφέρεια Πελοποννήσου
Δημήτρης Μιτελούδης

Ο **Δημήτρης Μιτελούδης** είναι Έλληνας διεθνής αθλητής της υδατοσφαίρισης που αγωνίζεται στον ΠΑΟΚ. 

## Βιογραφία
Γεννήθηκε στις 11 Φεβρουαρίου 1982 στη Θεσσαλονίκη. Είναι από τους σημαντικότερους αμυντικούς της ελληνικής υδατοσφαίρισης. 

Σε ηλικία 15 χρονών ο Γιάννης Γιαννουρής πίστεψε στο ταλέντο του και τον έφερε στο Ν.Ο.Β. από τη Θεσσαλονίκη. Μετά από 14 χρόνια έρχεται η μεταγραφή στο Ν.Ο.Π. Κατάφερε όμως να αγωνιστεί μόνο τη μισή σεζόν αφού υπέστη ρήγμα στη κνήμη σε τροχαίο με μοτοσικλέτα. Μετά από αυτή την άτυχη σεζόν γίνεται η μεγάλη μεταγραφή στον Πανιώνιο. 

Ένα χρόνο μετά επιστρέφει στη Θεσσαλονίκη για χάρη του ΠΑΟΚ όπου μέχρι και σήμερα αποτελεί τον αρχηγό του . 

Αγωνιζόμενος με την Εθνική Νέων το 2001 στο παγκόσμιο της Κωνσταντινούπολης κατέκτησε το χρυσό μετάλλιο. Με την Εθνική Ανδρών αγωνίστηκε στο Ευρωπαϊκό Πρωτάθλημα το 2006, στο Παγκόσμιο της Μελβούρνης το 2007 και στηνΟλυμπιάδα του Πεκίνου το 2008 με τον αριθμό 10.

## Σύλλογοι
*Ν.Ο. Βουλιαγμένης 1997-2011
*Ν.Ο. Πατρών 2011-2012
*Πανιώνιος Γ.Σ.Σ. 2012-2013
*ΠΑΟΚ 2013-

## Τίτλοι-Διακρίσεις
*Εθνική Εφήβων:Ευρωπαϊκό Πρωτάθλημα 2000 (2η Θέση)
*Εθνική Νέων: Παγκόσμιο Πρωτάθλημα 2001 (1η Θέση)
*Εθνική Ανδρών: Ευρωπαικό Πρωτάθλημα 2006 (6η Θέση)
*Παγκόσμιο Πρωτάθλημα 2007 (6η Θέση)
*Ολυμπιάδα 2008 (7η Θέση)

Κατηγορία:Έλληνες υδατοσφαιριστές
Κατηγορία:Έλληνες προπονητές υδατοσφαίρισης
Κατηγορία:Υδατοσφαιριστές Βουλιαγμένης
Κατηγορία:Υδατοσφαιριστές του Ν.Ο. Πατρών
Κατηγορία:Υδατοσφαιριστές Πανιωνίου
Κατηγορία:Υδατοσφαιριστές Π.Α.Ο.Κ.
Κατηγορία:Προπονητές υδατοσφαίρισης Εθνικού Πειραιώς
Κατηγορία:Αμυντικοί υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 2008
Κατηγορία:Υδατοσφαιριστές Εθνικής Ελλάδας
Ασκηταριό Αγίου Βασιλείου στο Λουκά Αρκαδίας

Το **Ασκηταριό του Αγίου Βασιλείου** είναι σπηλαιώδης ιερή κατασκευή στο Λουκά Αρκαδίας.

Βρίσκεται 14 χιλιόμετρα από την Τρίπολη, στην καρδιά της Μαντινείας. Ο χώρος φέρεται να έχει κατοικηθεί παλαιότερα, κρίνοντας από τα πολλά αρχαιολογικά ευρήματα διαφορετικών εποχών. Εικάζεται ότι υπήρχε στην περιοχή ιερό της Δήμητρας. Βρίσκεται προσκολλημένο στον απότομο βράχο. Το ίδιο σπήλαιο πρέπει να φιλοξενούσε και στην αρχαιότητα ιερές πρακτικές. Την παραμονή της πρωτοχρονιάς τελείται Θεία Λειτουργία στο μικρό ναό με την αρωγή και της Ελληνικής Εταιρείας Διάσωσης Αρκαδίας.

## Πηγές
Ιστοσελίδα traveltripolis, Δήμου Τρίπολης 

Κατηγορία:Τρίπολη Αρκαδίας
Κατηγορία:Δήμος Τρίπολης
Κατηγορία:Δήμος Μαντινείας
Μανασλού

Το **Μανασλού** (Νεπαλικά: मनास्लु), επίσης γνωστό ως **Κουτάνγκ**) είναι το όγδοο υψηλότερο βουνό στον κόσμο και βρίσκεται στο Μανσίρι Χιμάλ, τμήμα των Νεπαλεζικών Ιμαλαΐων, στο κεντροδυτικό τμήμα του Νεπάλ. Το όνομά του, που σημαίνει "Βουνό του Πνεύματος", προέρτχεται από τη σανσκριτική λέξη *Μανάσα*, που σημείνει "διάνοια" ή "ψυχή". Το Μανασλού κατακτήθηκε στις 9 Μαΐου, 1956 από τους Τόσιο Ιμανίσι και Γκιάλζεν Νόρμπου, μέλη μιας ιαπωνικής αποστολής. Λέγεται ότι "όπως οι Βρετανοί θεωρούν το Έβερεστ βουνό τους, έτσι και οι Ιάπωνες θεωρούν το Μανασλού ιαπωνικό βουνό".

Το Μανασλού  πάνω από τη στάθμη της θάλασσας είναι η ψηλότερη κορυφή στην Περιφέρεια Λαμγιούνγκ και βρίσκεται περίπου 40 μίλια ανατολικά του Αναπούρνα. Οι μακριές κόψεις του βουνού και οι παγετώνες της κοιλάδας του διαμορφώνουν εφικτές προσεγγίσεις από όλες τις κατευθύνσεις και καταλήγουν σε μια κορυφή που πυργώνεται απότομα πάνω από το περιβάλλον τοπίο, όντας κυρίαρχο χαρακτηριστικό που διακρίνεται από μακριά.

Η περιοχή του Μανασλού προσφέρει ποικιλία ταξιδιωτικών περιηγήσεων. Η δημοφιλέστερη περιηγητική διαδρομή  φιδογυρίζει τον ορεινό όγκο του Μανασλού έως το Αναπούρνα. Η περιήγηση του περιηγητικού αυτού κύκλου επιτράπηκε από τη νεπαλεζική κυβέρνηση το 1991. Τομονοπάτι ακολουθεί έναν αρχαίο δρόμο του εμπορίου αλατιού κατάμήκος του ποταμού Μπούντι Γκάντακ. Στη διάρκεια τηςδιαδρομής ο περιηγητής συναντά 6 κορυφές άνω των , και λίγες πάνω από  . Το υψηλότερο σημείοπου προσεγγίζεται είναι το Λάρκια Λα σε ύψος . Έως τον Μάιο του 2008, το βουνό έχει πατηθεί 297 φορές, με απώλειες 53 άτομα

Η ευρύτερη περιοχή του Μανασλού θεωρείται διατηρητέα με πρωταρχικό, αντικειμενικό στόχο την επίτευξη βιώσιμης διαχείρισης του περιβάλλοντος.

## Παραπομπές σημειώσεις


## Περαιτέρω ανάγνωση
* The ascent of Manaslu . Maki, Yuko and Imanishi, T. (1957).  Himalayan Journal (20).  Accessed 2011-12-28.
* Maki, Aritsune (1956). *The ascent of Manaslu*. Mainichi, Tokyo.
* Maki, Aritsune, ed. (1957). *Manaslu: For Boys and Girls*. Mainichi, Tokyo.
* Yoda, Takayoshi (1956). *The Ascent of Manaslu in Photographs*. Mainichi-Newspapers, Tokyo.

## Εξωτερικοί σύνδεσμοι

*Manaslu on Himalaya-Info.org (German)
*Manaslu on Summitpost
*Manaslu on Peakware
*Accommodation on the Manaslu Circuit Trek

Κατηγορία:Βουνά του Νεπάλ
Παναγία Αρκουδορέματος Αρκαδίας

Η **Παναγία Αρκουδορέματος** βρίσκεται στη χαράδρα του Μαινάλου και παρόλο που είναι μια μικρή εκκλησία, αποτελεί έναν από τους πιο ιερούς χώρους της Αρκαδίας και έχει χαρακτηρισθεί ιστορικό διατηρητέο μνημείο.

## Τοποθεσία
Ο *Ιερός Ναός Κοίμηση Θεοτόκου Αρκουδορέματος*, γνωστός και ως Παναγία Αρκουδορέματος, βρίσκεται στο εγκαταλελειμμένο χωριό Αρκουδόρεμα Αρκαδίας. Απέχει 27 χιλιόμετρα από το κέντρο της Τρίπολης και 4,5 χιλιόμετρα, από το Χρυσοβίτσι. Λίγο βορειότερα στα 3,5 χιλιόμετρα, βρίσκεται το επίσης εγκαταλελειμμένο χωριό Λιμποβίσι, κοιτίδα της οικογένειας των Κολοκοτρωναίων.

## Ιστορία
Στο χώρο αυτό εικάζεται, πως λατρευόταν αρχικά η μεγάλη θεότητα της Αρκαδίας, η Άρκτος. Κατόπιν η λατρεία της συγχωνεύθηκε με αυτήν της Αρτέμιδος και συνεχίστηκε απρόσκοπτα. Στο σημείο αυτό λεγόταν, πως υπήρχε ο τάφος της Καλλιστούς, της μητέρας του Αρκάδα.

Σήμερα η εκκλησία είναι αφιερωμένη στην Παναγία. Η εντοιχισμένη επιγραφή στη δυτική πλευρά του ναού, αποδεικνύει πως χτίστηκε το 1719. Στο εκκλησάκι αυτό ο Θεόδωρος Κολοκοτρώνης, ήρθε να κλάψει το χαμό του πρωτότοκου γιού του.

Η αγιογράφησή της έχει λαϊκότροπα στοιχεία και έχει γίνει από τον ιερέα Γεώργιο Κουλιδά και το γιο του Παναγιώτη. Ο στολισμός της περατώθηκε το 1751. Η υγρασία και ο χρόνος έχουν συμβάλει ώστε οι αγιογραφίες στο εσωτερικό του ναού να εμφανίζουν μυστηριακό χαρακτήρα. Ο ναός είναι μονόχωρος και κεραμοσκεπής.

## Εξωτερικοί σύνδεσμοι
* Ναός Παναγίας Αρκουδορέματος του 1719 (YouTube)

## Παραπομπές


Κατηγορία:Εκκλησίες στην περιφέρεια Πελοποννήσου
Κατηγορία:Περιφερειακή ενότητα Αρκαδίας
Κατηγορία:Δήμος Τρίπολης
Κατηγορία:Δήμος Φαλάνθου
Κατηγορία:Υάμεια
Γκασερμπρούμ Β΄

Το **Γκασερμπρούμ Β΄** (گاشر برم, 加舒尔布鲁木II峰, Jiāshūěrbùlǔmù II Fēng), επίσης γνωστό ως **K4**, είναι το 13ο υψηλότερο βουνό στη Γη. Βρίσκεται στα σύνορα της επαρχίας Γκιλγκίτ–Μπαλτιστάν, του Πακιστάν και Σιντζιάνγκ της Κίνας. Με  ύψος, το Γκασερμπρούμ Β΄ είναι η τρίτη υψηλότερη κορυφή του ορεινού όγκου του Γκασερμπρούμ, στην οροσειρά Καρακορούμ των Ιμαλαΐων. Η κορυφή κατακτήθηκε για πρώτη φορά στις 7 Ιουλίου, 1956, από τους Φριτς Μόραβεκ, Γίζεφ Λαρς και Χανς Βίλενπαρτ μέρη αυστριακής αποστολής.

## Γεωγραφία
To Γκασερμπρούμ Βρίσκεται στα σύνορα Πακιστάν και Κίνας και βρίσκεται στην κορυφή του παγετώνα Μπαλτόρο Με ύψος , είναι το τρίτο υψηλότερο μέλος της ομάδας Γκασερμπρούμ, πίσω από το Γκασερμπρούμ Α΄ () και το Μπρόουντ Πικ (). Το Γκασερμπρούμ Γ΄ θεωρείται ενίοτε δευτερεύουσα κορυφή του Γκασερμπρούμ Β' , καθώς η τοπογραφική του απομόνωση είναι μόνο .

## Παραπομπές σημειώσεις


## Περαιτέρω ανάγνωση
*
*

## Εξωτερικοί σύνδεσμοι

* Gasherbrum II on Himalaya-Info.org (German)
* Gasherbrum II on Summitpost
* Gasherbrum II-express debrief: The first German ski descent of G2; a 17-hour round trip
* 

Κατηγορία:Βουνά του Πακιστάν
Κατηγορία:Βουνά της Κίνας
Κατηγορία:Καρακορούμ
Clear Air Turbulence

***Clear Air Turbulence*** είναι ο τίτλος του δεύτερου στούντιο άλμπουμ του αγγλικού ροκ συγκροτήματος Ian Gillan Band, το οποίο κυκλοφόρησε σε μορφή δίσκου βινυλίου τον Απρίλιο του 1977 μέσω της δισκογραφικής εταιρείας "Island Records".

Η αρχική μίξη του δίσκου στα "Rockfield Studios" άφησε ανικανοποίητο τον Ίαν Γκίλαν και πραγματοποιήθηκε νέα μίξη στα "Kingsway Studios". Η αρχική μίξη εκδόθηκε το 1997 από την "Angel Air Records" με τον τίτλο "*The Rockfield Mixes*". Η συγκεκριμένη έκδοση περιλαμβάνει ένα επιπλέον κομμάτι με τίτλο "*This Is the Way*". Το 2004, εκδόθηκε το CD "*The Rockfield Mixes Plus*" με τέσσερα κομμάτια και μία συνέντευξη του Ρέι Φένγουικ.

Το εξώφυλλο του άλμπουμ είναι δημιουργία του Κρις Φος.

## Τραγούδια του δίσκου
**1. Clear Air Turbulence** *(Gillan, Fenwick, Nauseef, Gustafson, Towns)* - 7:35
**2. Five Moons** *(Gillan, Fenwick, Nauseef, Gustafson, Towns)* - 7:30
**3. Money Lender** *(Gillan, Fenwick, Nauseef, Gustafson, Towns)* - 5:38
**4. Over The Hill** *(Gillan, Fenwick, Nauseef, Gustafson, Towns)* - 7:14
**5. Goodhand Liza** *(Gillan, Fenwick, Nauseef, Gustafson, Towns)* - 5:24
**6. Angel Manchenio** *(Gillan, Fenwick, Nauseef, Gustafson, Towns)* - 7:17

## Τα μέλη των Ian Gillan Band
Οι μουσικοί οι οποίοι ηχογράφησαν το "*Clear Air Turbulence*" είναι οι εξής:

* **[[Ίαν Γκίλαν]]** - φωνητικά, φυσαρμόνικα
* **Ρέι Φένγουικ** - κιθάρα, φωνητικά
* **Τζον Γκούσταβσον** - μπάσο
* **Κόλιν Τάουνς** - πλήκτρα, φλάουτο
* **Μαρκ Νόσεφ** - τύμπανα

;*Γκεστ συμμετοχές*
* **Φιλ Κέρσι** - σαξόφωνο
* **Μάρτιν Φιρθ** - σαξόφωνο
* **Τζον Χάκριτζ** - τρομπέτα
* **Ντέρεκ Χίλι** - τρομπέτα
* **Μάλκολμ Γκρίφιθς** - τρομπόνι

## Παραπομπές


## Πηγές
* Clear Air Turbulence - Ian Gillan Band | Songs, Reviews, Credits, Awards | AllMusic
* IAN GILLAN BAND Clear Air Turbulence reviews and MP3 - ProgArchives
* Ian Gillan Band - Clear Air Turbulence at Discogs

Κατηγορία:Δισκογραφία των Ian Gillan Band
Κατηγορία:Άλμπουμ του 1977
Ιερά Μονή Βαρσών Αρκαδίας

Η **Ιερά Μονή Αγίου Νικολάου Βαρσών** είναι ανδρική Μονή, που βρίσκεται στο όρος Κτενιάς, έντεκα χιλιόμετρα από την Τρίπολη. Είναι σταυροπηγιακή Μονή, αφιερωμένη στον Άγιο Νικόλαο.

Μέχρι και σήμερα στη Μονή εργάζονται μοναχοί κατά τα ορθόδοξα πρότυπα άσκησης. Στο Καθολικό τής Ιεράς Μονής  αποθησαυρίζεται το σκήνωμα τού Νεομάρτυρα Δημητρίου, τμήμα τής Τιμίας Κάρας τής Αγίας Παρασκευής, τμήμα λειψάνου τού Νεομάρτυρα Παύλου, καθώς και τεμάχιο λειψάνου τού Παιδομάρτυρος Αγίου Κηρύκου.

Το καθολικό τής Μονής ανήκει στον σύνθετο τετρακιόνιο τύπο τών εγγεγραμμένων σταυροειδών τρουλλαίων Ναών. Ο εξωτερικός περίβολος έχει διαμορφωθεί με το πέρασμα του χρόνου και με τούς κόπους των μοναχών. Η αρχική Μονή εδραιώθηκε περί τον 11ο μ.Χ. αιώνα, και άκμασε τον 14ο αιώνα. Υπέστη όμως πολλές φορές το μένος των κατακτητών τού Μοριά, χωρίς ωστόσο ποτέ να αφανιστεί.

Στον αγώνα τού 1821 η Mονή έδωσε το "παρών" με κάθε τρόπο, καθώς ο Hγούμενος Συμεών, ως Φιλικός, προσέφερε πάρα πολλά. Κατά την πολιορκία τής Τρίπολης ο Θόδωρος Κολοκοτρώνης είχε τοποθετήσει στις Βάρσες τούς άνδρες τού Αθ. Δεληγιάννη, όπως και κατά τις επιδρομές του Ιμπραήμ το 1825 είχε στηθεί εκεί στρατόπεδο για άμυνα. Η Ιερά Μονή διαθέτει πλούσιο αρχείο και πλήθος κειμηλίων, καθώς και σημαντική βιβλιοθήκη. Το σημερινό αρχιτεκτόνημα έχει με σεβασμό χρησιμοποιήσει μέλη από όλες τις προηγούμενες ιστορικές περιόδους.

Στους αδερφούς τής Μονής συγκαταλέγονται οι Μητροπολίτες Καρυστίας και Σκύρου Σεραφείμ, Πατρών Χρυσόστομος, Ιερισσού, Αγίου Όρους και Αδραμεριου Θεόκλητος καθώς και ο Επίσκοπος Τεγέας Θεόκλητος.

## Διοικητικά
Η Μονή απογράφεται επίσημα, μετά την απελευθέρωση, ως οικισμός το 1835 στο ΦΕΚ 16Α - 24/05/1835 στον τότε δήμο Κορυθίου, με την ονομασία *Μονή Αγίου Νικολάου ή Βαρσών*. Το 1940 το όνομά της διορθώθηκε σε Μονή Βαρσών.

Σύμφωνα με το σχέδιο Καλλικράτης μαζί με το Νεοχώρι αποτελούν την τοπική κοινότητα Νεοχωρίου Μαντινείας, που υπάγεται στη δημοτική ενότητα Κορυθίου του Δήμου Τρίπολης, και σύμφωνα με την απογραφή του 2011 απογράφησαν 6 μοναχοί.

## Πηγές
* Ιστοσελίδα traveltripolis, Δήμου Τρίπολης 
* Ιστορία της Μονής απο την Ιστοσελίδα της Μητροπολεως Μαντινείας και Κυνουρίας

## Παραπομπές


Β
Βαρσων
Ιερά Μονή Γοργοεπηκόου Αρκαδίας

Η **Ιερά Μονή Παναγίας Γοργοεπηκόου** είναι ανδρικό μοναστήρι και βρίσκεται στο ύψωμα του Γουλά, στη Νεστάνη Αρκαδίας.

Είναι ένα παράδειγμα λατρευτικής συνέχειας, μιας και ο λόφος υπήρξε πάντα αφιερωμένος σε γυναικεία έκφανση του Θείου. Εικάζεται πως η μονή ιδρύθηκε τον 11ο αιώνα  (1060 μ. Χ.) , από τον Αλέξιο Κομνηνό. Τα επιβεβαιωμένα έγγραφα δείχνουν πως ήταν σε λειτουργία από το 1536 μ.Χ. Εποπτεύει προνομιακά το Μαντινειακό πεδίο από τα 680 μέτρα υψόμετρο.

Πρόκειται για τρίκλιτη θολοσκέπαστη βασιλική, αρμονικής ναοδομίας. Προβάλλει ανάμεσα στα πεύκα, με το λίθινο μονοπάτι να οδηγεί στην καρδιά της μονής. Σήμερα λειτουργεί ως ανδρικό μοναστήρι. Εορτάζει στην Κοίμηση της Θεοτόκου στις 15 Αυγούστου και οι πιστοί συρρέουν στη χάρη της. Εορτάζει επίσης πάνδημα την 1η Οκτωβρίου. Η θαυματουργή εικόνα που φυλάσσεται στη Μονή αποδίδεται στον Ευαγγελιστή Λουκά. Η μονή έχει στη φύλαξή της σπουδαία κειμήλια, εικόνες, χειρόγραφα βιβλία, περγαμηνές, ενώ στους χώρους της αναπαύονται λείψανα οσίων και αγίων, μεγάλης λατρευτικής σημασίας.

## Διοικητικά
Η μονή απογράφεται επίσημα ως οικισμός από το 1920 στην τότε κοινότητα Τσιπιανών. Σύμφωνα με το σχέδιο Καλλικράτης, μαζί με τη Νεστάνη και τη Μηλιά αποτελούν την Τοπική Κοινότητα Νεστάνης που υπάγεται στη Δημοτική Ενότητα Μαντινείας του Δήμου Τρίπολης. 

## Παραπομπές


## Πηγές
* Ιστοσελίδα traveltripolis, Δήμου Τρίπολης 

Κατηγορία:Μονές της περιφερειακής ενότητας Αρκαδίας
Γοργοεπηκοου
Εθνική κρίση (δοκίμιο)

**Εθνική κρίση** είναι πολιτικό δοκίμιο του Γιώργου Θεοτοκά, το οποίο εκδόθηκε το 1966 και εντάσσεται στην πολιτική αρθρογραφία του συγγραφέα.
## Περιεχόμενο
Το βιβλίο **Εθνική κρίση** είναι μια συλλογή έξι άρθρων: 
*1)*Η ελπίδα* (27 Ιουλίου 1965)
*2)*Που πάμε;* (8 Σεπτεμβρίου 1965)
*3)*Η εθνική κρίση και οι νέοι* (15 Σεπτεμβρίου 1965) 
*4)*Τα βαθύτερα αίτια της κρίσης* (29 Σεπτεμβρίου 1965)
*5)*Γλώσσα και Παιδεία* (16 Νοεμβρίου 1965)
*6)*Εθνική προοπτική* (1 Ιανουαρίου 1966)
Τα πέντε από αυτά δημοσιεύθηκαν κατά διαστήματα στην εφημερίδα *[[Το Βήμα]]* ενώ το 5ο, *Γλώσσα και Παιδεία* υπήρξε κείμενο εισήγησης στο *Συμπόσιο για την εκπαιδευτική μεταρρύθμιση.

==Ιστορικό πλαίσιο==
Το βιβλίο δημοσιεύθηκε μετά τα πολιτικά γεγονότα των [[Αποστασία του 1965|Ιουλιανών]]. Εκδόθηκε από τον εκδοτικό οίκο *Θεμέλιο*, τον *επίσημο εκδοτικό οίκο της Αριστεράς*
Την προσέγγιση ανάμεσα στον Θεοτοκά και τους εκδότες του Θεμέλιου, Θεόδωρο Μαλικιώση και Μίμη Δεσποτίδη, πραγματοποίησε με τη μεσολάβησή του ο [[Βασίλης Βασιλικός]].

==Περιεχόμενα==
Κοινό σημείο αναφοράς είναι τα γεγονότα των Ιουλιανών.  Με τα κείμενά του αυτά επιθυμεί να παρέμβει στην επικαιρότητα και να επισημάνει την υψηλή επικινδυνότητα της κρίσης αλλά και να αναζητήσει τα αίτια αυτής και τις πιθανές διεξόδους από αυτήν.
Ο Θεοτοκάς αντιλαμβάνεται την κρίση των Ιουλιανών ως πολιτειακή,κοινωνική και εθνική και θεωρεί πως είναι αποτέλεσμα της παρέμβασης μιας συντηρητικής Δεξιάς η οποία δεν σέβεται τα δικαιώματα του λαού και είναι καχύποπτη προς κάθε ανανεωτική προσπάθεια.
Οι παρεμβάσεις του αυτές υπαγορεύθηκαν από τον τρόπο που αντιλαμβανόταν ο ίδιος τον ρόλο του ως συγγραφέα και ως πνευματικού ανθρώπου, αλλά και από τη φιλελεύθερη σκέψη του..


==Παραπομπές==
<references />

==Πηγές==
* Μαρία Παλακτσόγλου: «Οι πολιτικές παρεμβάσεις του Γιώργου Θεοτοκά κατά τη διάρκεια της δεκαετίας του εξήντα», στο:Κωνσταντίνος Δημάδης (επίμ.) Πρακτικά του Γ' Ευρωπαϊκού Συνεδρίου Νεοελληνικών Σπουδών της Ευρωπαϊκής Εταιρείας Νεοελληνικών Σπουδών (Βουκουρέστι 2-4 Ιουνίου 2006) *'Ο Ελληνικός κόσμος ανάμεσα στην εποχή του Διαφωτισμού και στον εικοστό αιώνα''', τομ.Β',εκδ. Ελληνικά Γράμματα, Αθήνα, 2007, σελ.627-637
*Βασίλης Βασιλικός: «Ο Γιώργος Θεοτοκάς και η Αριστερά. (Μια μαρτυρία)», Νέα Εστία, τομ. 158, τχ.1784 (Δεκέμβριος 2005), σελ.1032-1034

Κατηγορία:Δοκίμια του Γιώργου Θεοτοκά
Κατηγορία:Βιβλία κοινωνικοπολιτικής ιδεολογίας

Κατηγορία:Λογοτεχνία-επέκταση
Ιερά Μονή Επάνω Χρέπας Αρκαδίας

Η **Ιερά Μονή Επάνω Χρέπας** βρίσκεται σε υψόμετρο 1.280 μέτρων σε κατάφυτη πλαγιά του Μαίναλου και φαίνεται από την πόλη της Τρίπολης.

## Πληροροφίες
Το Μοναστήρι της Επάνω Χρέπας τιμά την Κοίμηση της Θεοτόκου και έχει θέα όλον τον κάμπο της Μαντινείας έως τον Πάρνωνα και τον Ταΰγετο. Είναι το υψηλότερο μοναστήρι της Πελοποννήσου και λέγεται γι’ αυτό «μπαλκόνι της Τρίπολης». Το 1935 το μοναστήρι μετατράπηκε σε γυναικείο.

Στη Μονή φυλάσσεται το Δισκοπότηρο, που σύμφωνα με την παράδοση κοινωνήθηκε ο Γέρος του Μοριά και το Ευαγγέλιο που ασπάστηκε πριν την Απελευθέρωση της Τριπολιτσάς. Η θαυματουργή της εικόνα σύμφωνα με την παράδοση διάλεξε η ίδια, με τη χάρη της Παναγίας να εγκατασταθεί στην ελατοβριθή πλαγιά.

Η μονή χρίστηκε γύρω στο 1100 και υπήρξε ιστορικό προπύργιο των αγώνων των Ελλήνων. Η Μονή είναι σταυροπηγιακή. Εορτάζει όχι μόνο στις 15 Αυγούστου αλλά και στις 14 Σεπτεμβρίου, ανήμερα του Σταυρού. Το καθολικό της είναι καμαροσκέπαστη βασιλική, ενώ η αγιογράφηση μαρτυρείται ακόμα παρά τα ίχνη που έχει αφήσει ο χρόνος.

## Διοικητικές μεταβολές
* ΦΕΚ 16Α - 24/05/1835: Ο οικισμός προσαρτάται στο δήμο Τριπόλεως.
* ΦΕΚ 28Α - 08/02/1908: Ο οικισμός καταργείται.
* 18/12/1920: Αναγνώριση του οικισμού και προσάρτησή του στην κοινότητα Περθωρίου.
* ΦΕΚ 244Α - 04/12/1997: Ο οικισμός αποσπάται από την κοινότητα Περθωρίου και προσαρτάται στο δήμο Τριπόλεως.

## Άλλες πληροφορίες
Πληθυσμιακή μεταβολή κατά τις τελευταίες δεκαετίες σύμφωνα με την Ελληνική στατιστική Αρχή:

## Πηγές
* Ιστοσελίδα traveltripolis, Δήμου Τρίπολης 

## Παραπομπές


Ε
Κατηγορία:Δήμος Τρίπολης
Επανω
Βυζαντινός Ιερός Ναός Παναγίας Λεβιδίου

Ο **Βυζαντινός Ιερός Ναός Παναγίας Λεβιδίου** βρίσκεται δύο χιλιόμετρα από το Λεβίδι Αρκαδίας, μέσα στο Μαντινικό πεδίο. Ο χώρος ήταν πάντα ιερός, αφού φιλοξενούσε σέβασμα της Υμνίας Αρτέμιδος.

Άφθονα αρχιτεκτονικά και διακοσμητικά μέλη έχουν αφομοιωθεί στην κατασκευή του ναού. Πωρόλιθοι, κέραμοι και εξεργασμένοι λίθοι έχουν ταιριάξει με νεότερα υλικά για να αποδοθεί αυτή η ιδιαίτερη μορφή στο ναό. Η εκκλησία ανεγέρθηκε τον 11ο μ.Χ. αιώνα και ανήκει στον τύπο της βασιλικής με τρουλοκαμάρα, σπάνιος αρχιτεκτονικός τύπος που συναντάται σε ελάχιστες εκκλησίες. Είναι σταυρεπίστεγος ναός και ο θόλος του έχει αγιογραφηθεί. Πρέπει να έχει υποβληθεί σε αρκετές ανακαινίσεις χωρίς ποτέ όμως να αλλοιωθεί ο αρχικός του τύπος και ρυθμός.

Στο επιστήλιο της θύρας υπάρχει επιγραφή που μνημονεύει μία από τις ανακαινίσεις και φέρει στο μέσον ανάγλυφη παράσταση αγγέλου.

*«Η ΚΟΙΜΗΣΙΣ ΤΗΣ ΘΕΟΤΟΚΟΥ

*ΟΥΤΟΣ Ο ΑΡΧΑΙΟΣ ΚΑΙ ΙΕΡΟΣ ΝΑΟΣ

*ΠΟΤΕ ΕΚΤΙΣΘΗ ΑΓΝΩΣΤΟΝ

*ΕΙΚΟΝΟΓΡΑΦΗΘΗ ΔΕ ΤΩ

*1629 ΕΤΕΙ

*ΑΝΕΚΑΙΝΙΣΘΗ ΠΑΛΙΝ ΤΩ 1903»''

## Πηγές
Ιστοσελίδα traveltripolis, Δήμου Τρίπολης

Κατηγορία:Περιφερειακή ενότητα Αρκαδίας
Κατηγορία:Εκκλησίες στην περιφέρεια Πελοποννήσου
Παναγία Λεβιδίου
Κατηγορία:Εκκλησίες αφιερωμένες στην Παναγία
Γκοτζίλα Εναντίον Μηχανικού Γκοτζίλα

***Γκοτζίλα Εναντίον Μηχανικού Γκοτζίλα*** (ιαπωνικά: *Gojira tai Mekagojira*) είναι ο τίτλος ιαπωνικής ταινίας επιστημονικής φαντασίας σε σκηνοθεσία Τακάο Οκαβάρα και σε σενάριο Γουατάρου Μιμούρα. Αποτελεί την πέμπτη ταινία της σειράς Γκοτζίλα της Heisei και δημιουργήθηκε το 1993 ως συνέχεια της ταινίας Γκοτζίλα και Μόθρα: Η Μάχη της Γης. Θεωρείται από πολλούς ως η δεύτερη καλύτερη ταινία της Heisei μετά το Γκοτζίλα Εναντίον Απόλυτου Καταστροφέα του 1995.

## Περίληψη
Τα ηνωμένα έθνη έχουν πλέον δημιουργήσει το απόλυτο όπλο για να σκοτώσουν τον Γκοτζίλα τον Μηχανικό Γκοτζίλα. Ένας μηχανικό τέρας φτιαγμένο από ατσάλι και διαμάντι. Ενώ επιστήμονες βρίσκουν σε ένα νησάκι ένα περίεργο αυγό τεραστίων διαστάσεων.

## Ηθοποιοί και χαρακτήρες
*Μασαχίρο Τακασίμα ως ο Καζούμα Αόκι
*Μεγκούμι Οντάκα ως η Μίκι Σαγκούσα
*Ριόκο Σάνο ως η Αζούσα Γκότζο
*Γιουσούκε Καβάζου ως ο Ομάε
*Νταιτζίρο Χαράντα ως ο Σασάκι
*Ακίρα Νακάο ως ο Τακάκι Άσο
*Σέλι Σουίνευ ως η Σούζαν

## Βραβεία και υποψηφιότητες
Η ταινία προτάθηκε για ένα βραβείο της Ιαπωνικής Ακαδημίας το 1994 για καλύτερο ήχο του Καζούο Μιγιαούτσι.

## Άλλες πληροφορίες
*Η μεταγλωττισμένη στα Αγγλικά εκδοχή της ταινίας είναι η μόνη από τις ταινίες του Γκοτζίλα που αποκαλεί το Ροντάν με το πραγματικό του όνομα.
*Αρχικά ο Μηχανικός Γκοτζίλα χωρίζονταν σε δύο κομμάτια.
*Η συνέχεια της ταινίας το Γκοτζίλα Εναντίον Απόλυτου Καταστροφέα ήταν μια από τις πιο επιτυχημένες ταινίες Γκοτζίλα.

## Εξωτερικοί σύνδεσμοι
* Godzilla vs. MechaGodzilla 2 στο Allmovie
* Godzilla vs. MechaGodzilla 2 στο Rotten Tomatoes

## Παραπομπές


Κατηγορία:Ιαπωνικές ταινίες
Κατηγορία:Ταινίες του 1993
Κατηγορία:Ιαπωνόφωνες ταινίες
Κατηγορία:Ταινίες παραγωγής Toho
Κατηγορία:Ιαπωνικές ταινίες επιστημονικής φαντασίας
Κατηγορία:Ιαπωνικές ταινίες δράσης
Κατηγορία:Ταινίες σε παραγωγή Τομογιούκι Τανάκα
Κατηγορία:Godzilla (ταινίες)
Ιερά Μονή Παναγίας της Βλαχέρνας

Η **Ιερά Μονή Παναγίας Βλαχέρνας** είναι μοναστήρι στο βουνό Καστανιά Αρκαδίας που σήμερα δεν διακονείται από μοναχούς. Η μονή παρ' όλα αυτά εξακολουθεί να είναι επισκέψιμη από πιστούς.

Η Καστανιά είναι πιθανόν το αρχαίο όρος Κνάκαλος. Στις μέρες μας σώζεται μόνο το καθολικό της μονής που προβάλλει μέσα από τα δέντρα. Η μονή  διαδραμάτισε στρατηγικό ρόλο στην επανάσταση. Η ευρύτερη περιοχή Βλαχέρνας – Χωτούσας είναι η επικράτεια της αρχαίας πόλης Καφυαί, από την οποία σώζονται ακόμη ερείπια. Στα «Αρκαδικά» του, ο Παυσανίας έχει μεγάλη αναφορά στην περιοχή. 

Η κοντινή Βλαχέρνα απέχει 32 χιλιόμετρα από την Τρίπολη και 7 από το Λεβίδι.

## Πηγές
Ιστοσελίδα traveltripolis, Δήμου Τρίπολης

## Παραπομπές


Π
Βλαχερνας
Ιερά Μονή Παναγίας Ελεούσας

Η **Ιερά Μονή Παναγία της Ελεούσας** είναι η μονή των βράχων στο κάστρο του Μπεζενίκου στην Αρκαδία. Το μεσαιωνικό κάστρο μοιάζει να προστατεύει το ναό, αφού μέχρι σήμερα κρατάει το φρουριακό του χαρακτήρα. Βρίσκεται σ’ ένα εξαιρετικά δυσπρόσιτο σημείο και αυτό δικαιολογεί το ρόλο του ως καταφύγιο των κατατρεγμένων ανά τους αιώνες και κατά τη διάρκεια της Ελληνικής Επανάστασης.

Στη μονή είναι θαμμένος ο τοπικός ήρωας Αλέξης Νικολάου ή «Λεβιδιώτης», ο οποίος είχε καταφύγει εδώ με τους συγχωριανούς του στη διάρκεια των εκκαθαριστικών επιχειρήσεων του Ιμπραήμ Πασά, σύμφωνα με τα απομνημονεύματα του Φωτάκου. Καταργήθηκε ως μονή από τον Καποδίστρια στα πλαίσια της γενικής κατάργησης των μικρών μονών. Το εξωκλήσι της Παναγίας της Ελεούσας λειτουργούσε έκτοτε και μέχρι το 1892 στην Κοίμηση της Θεοτόκου και στην Ανάληψη. Η μονή πρέπει να είχε σχέσεις με τη μονή  των Ταξιαρχών στο Λεβίδι, αφού ένα παλαιό μονοπάτι ξεκινούσε από το χωριό Μπεζενίκο και διαμέσου του φαραγγιού της Αράπισσας έφτανε ως τη μονή.

Η Παναγία η Ελεούσα έχει κηρυχτεί διατηρητέο μνημείο και προστατεύεται από την Ελληνική Πολιτεία.

## Πηγές
Ιστοσελίδα traveltripolis, Δήμου Τρίπολης

## Παραπομπές


Π
Ελεουσης
Ιερά Μονή Παναγίας της Κανδήλας

Η **Ιερά Μονή Παναγίας της Κανδήλας** βρίσκεται ανάμεσα στον Ολίγυρτο και το όρος Τραχύ, 41 χιλιόμετρα από την Τρίπολη. Είναι γυναικείο μοναστήρι και είναι αφιερωμένη στην Κοίμηση της Θεοτόκου.

Η παράδοση θέλει ο μικρός σπηλαιώδης –αρχικά- ναός να έχει υποδειχθεί από μια επίμονη λάμψη για το πού θα χτιστεί γύρω στο 1650. Πλήθος κελιών έχουν λαξευτεί στα απόκρημνα βράχια. Δυστυχώς οι πυρκαγιές στα χρόνια του αγώνα κατέστρεψαν τα αρχεία και χάθηκε μεγάλο μέρος της ιστορίας της. Με πατριαρχικό γράμμα του Γρηγορίου του Ε’ γίνεται σταυροπηγιακή μονή, όντας αντρικό μοναστήρι. Η προσφορά των μοναχών της στην Ελληνική Επανάσταση ήταν τεράστια. Ο ηγούμενος Καλλίνικος υπήρξε κανονικός πολέμαρχος. Ήταν επίσης έμπειρος γιατρός και γι’ αυτό το μοναστήρι έγινε το αναρρωτήριο των αγωνιστών. Έτσι η Ιερά Μονή Παναγίας της Κανδήλας πλήρωσε βαρύ τίμημα με αποτέλεσμα να καταστραφεί το 1820. Αναστηλώθηκε και από το 1936 λειτουργεί ως γυναικεία μονή.

Το όνομα της κορυφής που βρίσκεται είναι Κρουσταλλές, αλλά οι ντόπιοι το λένε και Τρύπες ή απλά Μοναστήρι. Στην ίδια θέση στην αρχαιότητα υπήρχε ιερό της Αρτέμιδος Κονδυλεάτιδος.

## Διοικητικά
Η Μονή απογράφεται επίσημα, μετά την απελευθέρωση, ως οικισμός το 1835 στο ΦΕΚ 16Α - 24/05/1835 στον τότε δήμο Καφυών. Το 1897 καταργήθηκε, αλλά το 1997 με το ΦΕΚ 244Α - 04/12/1997 προσαρτήθηκε στον τότε δήμο Λεβιδίου. Σύμφωνα με το σχέδιο Καλλικράτης μαζί με την Κανδήλα και το Διακόπι αποτελούν την τοπική κοινότητα Κανδήλας που υπάγεται στη δημοτική ενότητα Λεβιδίου του Δήμου Τρίπολης και σύμφωνα με την απογραφή του 2011 απογράφησαν 3 μοναχές.

## Παραπομπές


## Πηγές
* Ιστοσελίδα traveltripolis, Δήμου Τρίπολης

Π
Κανδηλας
Ιερό Ίππιου Ποσειδώνα στη Μαντινεία Αρκαδίας

Το **Ιερό του Ίππιου Ποσειδώνα** βρίσκεται νοτιοανατολικά της αρχαίας Μαντινείας, κοντά στο χωριό Μηλιά, του Δήμου Τρίπολης και είναι ένας ναός αφιερωμένος στον Ποσειδώνα. Ο Ποσειδώνας υπήρξε ένας από τους πιο μεγάλους θεούς της αρχαίας Αρκαδίας. Το όνομά του στην κυριολεξία του σημαίνει «σύζυγος της γης» και υπήρξε όντως σύντροφος της Μεγάλης Μητέρας Δήμητρας. Είχε πολλά προσωνύμια, όλα δε σχετίζονταν με την ορμή του. Τον είπαν Ολετήρα, Μοχλωτήρα και Ίππιο. Όντας αρχικά θεός των σεισμών και μετά των νερών έχει μεγάλη σχέση με τα περήφανα άλογα, μιας και είναι πολύ ευαίσθητα στα υπόγεια ρεύματα και τις δυνάμεις. 

Το ιερό βρίσκεται πλησίον της πηγής Άρνης, μέσα στην οποία γεννήθηκε, σύμφωνα με τη μυθολογία, ο  θεός αυτός. Ο ναός υπήρξε άβατο και μόνον μια φορά το χρόνο ένας ιερέας τελούσε τα μυστήρια προς τιμή του Ποσειδώνα, μακριά από τα μάτια των πιστών. Ο Παυσανίας πέρασε από το ιερό κατεβαίνοντας από την Αρχαία Νεστάνη.

Ο ναός είναι πολύπαθος. Χτίστηκε από τους Βοιωτούς αρχιτέκτονες Τροφώνιο και Αγαμήδη, που φημίζονταν πως χτίζουν για αθάνατους. Τόσο στέρεες ήταν οι κατασκευές τους. Όμως στη ρωμαϊκή εποχή ερειπώθηκε. Ο Αδριανός φρόντισε για την πλήρη αποκατάστασή του όταν επισκέφθηκε τη Μαντινεία  το 130 π.Χ. Ο ναός έμελλε να ανακαλυφθεί εκ νέου από τον Γάλλο αρχαιολόγο Fougeres. Κατόπιν ανέλαβε το έργο ο Έλληνας αρχαιολόγος Θ. Σπυρόπουλος. Αποκαλύφθηκαν η βάση του ιερού, το πλέγμα των ιερών δωματίων, βάσεις από πεσσούς του πολύθυρου. Από τον κιβωτιόσχημο βυζαντινό τάφο συνάγεται πως ο ναός χρησιμοποιήθηκε από κάποιον επιφανή γαιοκτήμονα ως προσωπικός χώρος. Ήρθε στο φως επίσης το αρχαίο υδραγωγείο και πλούσιο επιγραφικό και αρχιτεκτονικό υλικό.

## Παραπομπές
 

## Πηγές
*Ιστοσελίδα traveltripolis, Δήμου Τρίπολης 
Κατηγορία:Αρχαίοι ελληνικοί ναοί
Ιερός Ναός Επισκοπής Τεγέας

μικρογραφία
Ο **Ιερός Ναός της Επισκοπής Τεγέας** βρίσκεται στην Τεγέα Αρκαδίας. Η διαρκής ανθρώπινη παρουσία αποδεικνύεται από ευρήματα αρχαϊκά, ελληνιστικά, ρωμαϊκά και βυζαντινά. Σώζονται επίσης υπολείμματα μεσαιωνικού κάστρου.

## Ο ναός
Μέσα στο καταπράσινο πάρκο της Τεγέας, στον χώρο όπου βρισκόταν η αρχαία πόλη, δεσπόζει σήμερα ο **ιερός ναός Κοιμήσεως της Θεοτόκου**, γνωστός και ως **Παλαιά Επισκοπή**. Είναι κτισμένος επάνω στο κοίλο του αρχαίου θεάτρου, το οποίο οικοδομήθηκε με χορηγία του *Αντιόχου του Επιφανούς*, τον 2ο αιώνα π.Χ., και ερείπια του φαίνονται κάτω από το ιερό του ναού.

Τιμά εκτός από την Κοίμηση της Θεοτόκου, τον Άγιο Σπυρίδωνα και τη Ζωοδόχο Πηγή. Η πανήγυρης που γίνεται το Δεκαπενταύγουστο είναι η μεγαλύτερη της Πελοποννήσου. Η εικόνα της Θεομήτορος λιτανεύεται μέσα στο πάρκο του Τεγεατικού συνδέσμου, ενώ συνοδεύεται και από μεγάλη εμποροπανήγυρη που λαμβάνει χώρα σε ανοιχτό χώρο πίσω από την εκκλησία. Πρόκειται ουσιαστικά για έναν ανοιχτό τεράστιο αρχαιολογικό χώρο, σκιασμένο από τα υψηλά δέντρα.

Η Τεγέα ήταν έδρα επισκοπής από τον 5ο αιώνα, όπως δείχνει η συμμετοχή του επισκόπου της, *Ωφέλιμου*, στη Δ΄ Οικουμενική Σύνοδο της Χαλκηδόνας, το 451. Στην περιοχή της Τεγέας, κοντά στην Επισκοπή, σώζεται βασιλική του 6ου αιώνα με θαυμάσια ψηφιδωτά, τα οποία απεικονίζουν τους μήνες του έτους και τους τέσσερις ποταμούς του Παραδείσου. Από τον 7ο αιώνα η Τεγέα μετονομάσθηκε σε Αμύκιον ή Νύκλιον και στους επόμενους αιώνες γνώρισε μεγάλη ακμή. Γύρω στο 1000 κτίστηκε ο ναός της Επισκοπής, που λειτούργησε για πολλά χρόνια. Μετά την παρακμή της Τεγέας και τις καταστροφές της από πολέμους και σεισμούς, ο ναός παρέμεινε ερειπωμένος μέχρι τον 19ο αιώνα.

Η σημερινή εκκλησία αποκαταστάθηκε με δαπάνες του Τεγεατικού συνδέσμου το 1888, μιας και ο προϋπάρχων ναός είχε καταρρεύσει. Το έργο της αποκατάστασης ανέλαβε ο επιφανής Γερμανός αρχιτέκτονας Ερνέστος Τσίλλερ.

Ο ναός αρχιτεκτονικά ανήκει στον λεγόμενο «*μεταβατικό τύπο*», δηλαδή στη μετάβαση από την παλαιοχριστιανική τρουλαία βασιλική στον μεσοβυζαντινό σταυροειδή εγγεγραμμένο ναό. Στην κάτοψη δίνει την εντύπωση τρίκλιτης βασιλικής, τα κλίτη της οποίας χωρίζονται με τοίχους. Στην τοιχοποιία του ναού έχουν χρησιμοποιηθεί πολυάριθμα αρχιτεκτονικά μέλη από κτίσματα της αρχαίας Τεγέας και από γειτονικά βυζαντινά οικοδομήματα. Το εσωτερικό του διακοσμείται με τοιχογραφίες της περιόδου 1935-1936, έργα του γνωστού ζωγράφου Αγήνορα Αστεριάδη.

Μέχρι και το 1851 λάμβανε χώρα ένα ιδιότυπο έθος στον περιβάλλοντα χώρο, ένα πανηγύρι ονομαζόμενο του Κάλλους, που ήταν αφιερωμένο στα συνοικέσια. Πρόκειται για επιβίωση των ύστερων αρχαϊκών πρακτικών του ζευγαρώματος, γνωστών σε όλη την ελληνική επικράτεια.

## Πηγές
Ιστοσελίδα traveltripolis, Δήμου Τρίπολης 

**Α.Κ. Ορλάνδος**, "Η Παντάνασσα της Μονεμβασίας", ΑΒΜΕ Α', 1935, 146 εικ. 7 

**Αρχαιολογία και Τέχνες**, "Η αναστήλωση του Αγήνορα Αστεριάδη και η αποκατάσταση από τον Ε. Τσίλλερ του βυζαντινού ναού της Παλαιάς Επισκοπής της Τεγέας" , 27 Σεπτεμβρίου 2011

## Παραπομπές


Επισκοπη Τεγεα
Κατηγορία:Δήμος Τρίπολης
Κατηγορία:Εκκλησίες αφιερωμένες στην Κοίμηση της Θεοτόκου